**ДЕТСКА ГРАДИНА “КОКИЧЕ”**

**с. Крушовене, общ. Д. Митрополия, ул. “Девети септември” №2,**

**тел.: 0879125028**

**e-mail:dg.kokiche@abv.bg , info-1500941@edu.mon.bg**

**УТВЪРЖДАВАМ!**

**Директор:**

***/ Нина Транкова/***

**Заповед №103 / 11.09.2024 г**.

**СТРАТЕГИЯ ЗА РАЗВИТИЕ**

на ДГ „Кокиче“ с.Крушовене

за периода от 2024 - 2029година

Стратегията е приета на основание чл.263, ал.1, т.1 от ЗПУО с решение на Педагогическия съвет - Протокол № 2/09.09.2024г.- решение №1

Утвърдена със Заповед №103 / 11.09.2024г. на директора на ДГ“Кокиче“- с. Крушовене.

***Лого: „Детска градина „Кокиче” – има надежда”***

Концепцията за стратегическо управление на детската градина има за цел да повиши качеството на предлаганата образователна услуга в ДГ”Кокиче”, като на база на анализа на вътрешните и външните фактори изгради обективна картина за нейното състоянието, изведе потребностите на всички участници – деца, родители и учители и дефинира приоритети, стратегически и оперативни цели за петгодишен период на развитие. Тя е разработена въз основа на документи, отразяващи държавната политика в областта на образованието;политиката на община Долна Митрополия и е съобразена със спецификата на нейното бъдещо развитие.

Концепцията на ДГ „Кокиче“е комплекс от педагогически идеи, управленски и административни действия, чието изпълнение гарантира утвърждаването на образователната институция като модерна, достъпна и качествена детска градина. Основните принципи на стратегията са свързани с повишаване качеството на образованието.

**IІ. ПРОФИЛ НА ДГ“КОКИЧЕ“ И НЕЙНОТО МЯСТО В СИСТЕМАТА НА ПРЕДУЧИЛИЩНОТО ОБРАЗОВАНИЕ**

Детска градина „Кокиче” се намира в с.Крушовене. Създадена е през 1964г.След 2002г. Детската градина се премества в сградата на ОУ“Климент Охридски“ с адрес: ул.“Девети септември“№2.От 01.08.2012г.ДГ“Кокиче“-с. Крушовене става централна градина с филиали в с. Байкал и в с.Брегаре.Филиалите вече са закрити поради намаляване броя на децата.ДГ„Кокиче“с.Крушовене функционира с една разновъзрастова група.Тя се помещава в сградата на ОУ“Климент Охридски“/ ляво крило с отделен вход/.Сградата е съобразена със санитарно-хигиенните изисквания и условия за правилно отглеждане и възпитание на децата. В тях са обособени необходимите помещения за провеждане на цялостен, качествен и пълноценен педагогически процес: занималня, спално помещение, офис /разливно/,медицински кабинет и дирекция,с изключение на перално помещение,като за тази цел имаме сключен договор с Обществена пералня“ФОКС-ГД“ЕООД със седалище и адрес на управление с.Горни Дъбник,ул.“Поп Андрей“№3.Помещенията са функционално добре подредени и осигуряват емоционален комфорт на деца и персонал. Детската градина разполага с дворно пространство в което е обособено детска площадка за игри и занимания, игрови съоръжения,дарена от две семейства от Германия.

В ДГ „Кокиче“ се отглеждат, възпитават и социализират деца от 3 до 7 – годишна възраст, в една разновъзрастова група. Те са от с. Крушовене,с. Байкал,с.Горни Вадин и с.Брегаре.Детската градина е публична общинска собственост.Има изградени свои традиции, ритуализация и символика.

**III. АНАЛИЗ И ОЦЕНКА НА ДЕЙСТВИТЕЛНОТО СЪСТОЯНИЕ НА ДЕЙНОСТТА НА ДЕТСКАТА ГРАДИНА С ЦЕЛ ИНДЕНТИФИКАЦИЯ НА СТРАТЕГИИТЕ**

**1. АНАЛИЗ НА ФАКТОРИТЕ НА ВЪНШНАТА СРЕДА – SWOT АНАЛИЗ**

1.1. РОДИТЕЛИ И СЕМЕЙНА ОБЩНОСТ, ВЪНШНИ ИНСТИТУЦИИ

Децата на възраст от 3-7 години в с.Крушовене намаляват всяка година. Наблюдава се засилване на културното многообразие, както и заселване на родителите в по-големи градове или изселване в чужбина. Това води до намаляване на децата в детската градина.

Силни страни:

Предоставянето на качествено иновативно образование.

Създадена здравословна и безопасна среда за децата,

Добра материална база и обзавеждане.

Добро разположение на сградата.

Взаимодействието и сътрудничеството с родителите е добро.

Работи в отлично сътрудничество и има изградени трайни партньорски взаимоотношения с училище и читалище.

Затрудняващи моменти:

Демографски фактор – спад на децата.

Засегнати семейства от финансовата криза и безработица, в следствие от пандемията от COVID – 19.

Родители, изпитващи страх от заразяване с вирус.

Липса на ангажираност и отговорност за образованието на децата от страна на семействата с ниско образование и безработни.

1.2. ДЕЦА В ДЕТСКАТА ГРАДИНА

Детска градина „Кокиче“ функционира с 1 разновъзрастова групи. Приема на нови деца се осъществява, съгласно Наредба на община Долна Митрополия. Постъпването на деца за предучилищно образование се осъществява целогодишно. Предучилищното образование е задължително от учебната година, в която детето навършва 4-годишна възраст. Родителите избират вида на организацията на предучилищното образование. Не се допуска подбор в групите по пол, етническа, религиозна и социална принадлежност. Зачитат се Конвенцията за правата на детето, Закона за закрила на детето и Конституцията на Република България.

Силни страни:

Осигурена индивидуална грижа за всяко дете чрез обща подкрепа.

Преместване на децата има само при промяна местоживеенето на семейството.

Има приемственост в работата между детската градина и училището.

Успешно се работи за обхват и задържане на децата за задължително предучилищно образование.

Диагностицирана е добра подготовка на всички децата за училище чрез тест за училищна готовност.

Осигурено е здравно обслужване и здравна профилактика.

Има добро сътрудничество с родителите.

Затрудняващи моменти:

Нарастване броя на деца с неадаптивно и социално приемливо поведение, отхвърлящи традиционни педагогически взаимодействия, повишена агресивност сред децата. Наличие на деца не владеещи добре български език.

Затруднена връзката и комуникация с родителите при дистанционна подкрепа за обучение на децата за определен период с цел постигане на ДОС и училищна готовност

Има родители, които неглижират образованието и отказват да приемат материали за вкъщи за подкрепа на детето при епидемична обстановка или други показатели.

**2. АНАЛИЗ НА ФАКТОРИТЕ НА ВЪТРЕШНАТА СРЕДА - SWOT АНАЛИЗ**

2.1. КАДРОВИ РЕСУРСИ – ПЕДАГОГИЧЕСКИ И НЕПЕДАГОГИЧЕСКИ ПЕРСОНАЛ: В ДГ „Кокиче“, кадровото осигуряване е в съответствие с нормативните документи. Персоналът притежава необходимите професионални, социални и личностни компетенции. Към настоящият момент кадровата осигуреност е както следва:

ЧИСЛЕНОСТ НА ПЕРСОНАЛА:

Обща численост на персонала: 4 бр. и 1 бр. медицинска сестра.

Вид и брой персонал по длъжности:

Педагогически - Брой - 2

Непедагогически - Брой – 2

Образователният ценз на педагогическите специалисти към настоящият момент, съобразно висшата им образователно квалификационна степен по специалността е: ОКС „Магистър“,с професионална квалификация педагог,детски и начален учител.Учителите имат нужното образование, съгласно Наредба №15/22.07.2019 г.за статута и професионалното развитие на учителите, директорите и другите педагогически специалисти. Приоритет в политиката на ДГ „Кокиче“ е квалификацията на кадрите. Всяка година се изготвя план за квалификация на педагогическия и непедагогическия персонал като се планират квалификации на национално, регионално, междуинституционално и вътрешно-институционално ниво. Квалификацията на персонала е според желанието на специалистите и според необходимостите на институцията от повишаване на компетентността на персонала.

Силни страни:

Наличие на квалифициран педагогически екип с опит и стаж.

Утвърдена екипност на различни равнища.

Добра вътрешно-институционална квалификация.

Създадени условия за лична изява и професионална удовлетвореност.

Осигуряване на представително и работно облекло.

Осигурена здравна профилактика.

Участие в различни и разнообразни форми на мероприятия за сплотяване на екипа.

Затрудняващи моменти:

Прекалена административна натовареност на педагогическите специалисти.

Недостатъчни практически умения за работа със съвременни образователни софтуерни продукти.

Все още недостатъчни умения на учителите за работа по европейски проекти и програми.

2.2. ВЪЗПИТАТЕЛНО-ОБРАЗОВАТЕЛЕН ПРОЦЕС

Предучилищното образование в детската градина осигурява условия за ранно детско развитие и подготовка за училище. В детската градина, образователно-възпитателната дейност се осъществява по програмна система, която е част от тази стратегия за развитие. Програмната система включва компетентностният подход като основен при обучението и възпитанието на децата, а играта като основна тяхна дейност за постигане на компетентностите по чл.28, ал.2 от Наредба №5 за предучилищно образование. В програмната система са описани формите на педагогическо взаимодействие и е разпределен броя на педагогическите ситуации по образователни направления. Приложение към програмната система е тематичното разпределение. Предучилищното образование в детската градина се осъществява при осигурена среда за учене чрез игра, съобразно възрастовите особености на детето и гарантира опазването на неговото физическо и психическо здраве. На учителите им се дава възможност за: свободна творческа изява; самостоятелен избор на учебни помагала за реализиране на програмната система; за постигане на високо качество на педагогическа дейност, както и за професионална информация за промените и новостите в сферата на предучилищното образование.Участниците в предучилищното образование в ДГ „Кокиче“, са децата, учителите, директора и другите педагогически специалисти, както и родителите. Участниците в образователния процес е необходимо да си партнират и работят във взаимно сътрудничество в интерес на детето.

Силни страни:

Предоставя се качествено образование на децата, което им осигурява равен старт за училище.Създадени са добри условия за придобиване на съвкупност от компетентности – знания, умения и отношения, необходими за успешното преминаване на детето към училищното образование.

Организира се допълнително обучение по БЕЛ за децата,които имат трудности за постигане на ДОС по БЕЛ.

Популяризиране, изява и презентиране на творчеството на децата – конкурси, изложби,базари, празници пред родителите и обществеността и др.

Извършва се приобщаване на децата към националните ценности и традиции чрез изградени традиции и ритуали на детската градина.

Осигурена е здравословна и благоприятна среда за пребиваване на децата в детската градина.

Затрудняващи моменти:

Родителите не осъзнават задължителния характер на образованието на 4,5 и 6- годишните деца. Това създава трудност на учителите за привличане и задържане на тези деца.

Част от родителите не проявяват интерес към образователния процес, тъй като образованието не е приоритет на семейството им.

**3. КОНЦЕПЦИЯ ЗА РАЗВИТИЕ НА ДЕТСКАТА ГРАДИНА**

**Мото**: **„ЗАЕДНО ИГРАЕМ,ЗАЕДНО ТВОРИМ,ЗАЕДНО МОЖЕМ ПОВЕЧЕ!“**

Основна ценност в ДГ „Кокиче“: **ДЕТЕТО – неговият живот, здраве, възпитание, образование и социализация.**

**1.МИСИЯ**

Да съхраним структурата на детската градина като образователна институция на територията на селото като осигурим качествени образователни и възпитателни дейности, които да гарантират изграждането на детската личност в предучилищна възраст.

- Да убеждаваме родителите и обществеността, че детската градина е значима и необходима среда за пълноценното развитие на 3-7 годишните деца.

**2.ВИЗИЯ**

Осигурени условия и подкрепяща среда за развитие на нравствения, познавателния, духовния и творческия потенциал на всяко дете от ДГ “Кокиче“,даващи му възможност за придобиване на необходимата съвкупност от компетентности чрез знания, умения и отношения за училищно обучение.

Утвърждаване на детската градина като модерна и авторитетна институция, желана от деца и родители.

**3. СТРАТЕГИЧЕСКИ ПРИОРИТЕТИ НА ДЕТСКАТА ГРАДИНА**

• Повишаване качеството на образованието чрез използване на различни образователни иновации; ефективност в педагогическите практики.

• Организиране на образователен процес чрез компетентностен подход по посока на резултата.

• Изграждане на безопасна, сигурна и позитивна образователна среда в детското заведение, осигуряваща равен шанс и достъп за свободен избор на детето и качествено предучилищно образование.

• Формиране на трайни навици за спазване на противоепидемичните мерки в условията на COVID - 19 от деца, родители, екип на детската градина и външни лица.

• Квалификация на екипа, даваща резултати за постигане на целите на тази стратегия.

• Демократично управление на образователната институция.

**4. СТРАТЕГИЧЕСКИ и ОПЕРАТИВНИ ЦЕЛИ**

4.1. СТРАТЕГИЧЕСКА ЦЕЛ I- ***Качество на образованието и мерки за неговото повишаване:***

-Планиране, организация и контрол на дейността на детската градина.

-Осъществяване на привлекателен и мотивиращ процес на образование, възпитание и социализация.

Повишаване качеството и ефективността на образователния процес.Подкрепа на всяко дете в съответствие с възрастта, потребностите, способностите и интересите му.

1. Оперативна цел: Осигуряване на възпитателно-образователен процес за цялостното развитие на детската личност и придобиване на съвкупност от ключови компетентности даващи възможност на детето за успешно преминаване към училищното образование.: усвояване на българския език,поставяне основите на умението за учене.Използване на съвременни интерактивни методи и подходи в процеса на педагогическото взаимодействие.

2. Оперативна цел: Ранно откриване на заложбите и способностите на всяко дете и насърчаване на развитието им. Създаване на условия за всеобхватно и качествено обучение чрез развитие на допълнителни форми на педагогическо взаимодействие според интереса на детето.

3. Оперативна цел: Участие в Национални програми и различни проекти, осигуряващи качествено обучение на децата и създаване на съвременна образователна среда.

4. Оперативна цел: Провеждане на образователния процес насочен към съхраняване и утвърждаване на българската национална идентичност и традиции.

5. Оперативна цел: Формиране на толерантност и уважение към етническата, националната, културната, езиковата и религиозната идентичност на всяко дете; на толерантност и уважение към правата на децата и хората с увреждания. Превенция на агресията и негативните прояви сред децата. Осигуряване на равен достъп и старт на децата от уязвимите групи.Провеждане на междуинституционална политика по обхващане и задържане на децата/учениците в детската градина и в училището. Сътрудничество и взаимодействие с родителите и институциите.

4.2.СТРАТЕГИЧЕСКА ЦЕЛ II.- Реализиране на квалификация, според нуждите на персонала

1. Оперативна цел: Създаване на условия за развиваща професионална квалификация на педагогическите и непедагогическите специалисти, насочена към повишаване качеството на образователната услуга.

2. Оперативна цел: Осигуряване на междуинституционална, външна и вътрешно-институционална квалификация чрез споделяне на добри практики и проекти; чрез обучения, тренинги и практикуми. Внедряване на придобития опит в практиката.

3. Оперативна цел: Осигуряване на литература и материали за самообразование и подготовка.

4.3.СТРАТЕГИЧЕСКА ЦЕЛ III.

Осигуряване на безопасна, сигурна и съвременна среда за възпитание, обучение и труд в детската градина. Осигуряване на стабилност, ред и защита на децата в детската градина

1. Оперативна цел: Подобряване на материално-техническата база.

2. Оперативна цел: Подобряване на учебната база.

3. Оперативна цел: Осигуряване на строг пропускателен и противоепидемичен режим на работа в условията на COVID -19.

4. Оперативна цел: Осъществяване на работа от разстояние с родители и персонал в условията на необходимо спазване на дистанция.

5. Оперативна цел: Проиграване на плановете за евакуация и сигурност.

4.4. СТРАТЕГИЧЕСКА ЦЕЛ IV.Взаимодействие с родителската общност, сътрудничество с обществени институции и организации

1. Оперативна цел: Мотивиране на родителите, от страна на учителите, чрез различни стимули за организиране на съвместни инициативи с цел повишаване компетентността на децата и подготовката им за училище чрез изграждане на партньорски взаимоотношения и доверие към детската градина: празници и развлечения; организиране на конкурси за деца и родители; отворени врати в различни режимни моменти; пикник с родители на спортна/здравна тематика; представяне на професии, с цел кариерно ориентиране на децата; предоставяне на възможност на желаещи родители за провеждане на ситуации, когато ДГ не е в противоепидемичен режим; консултации с родителите; и др.

2. Оперативна цел: Създаване на условия за обучение /практикуми за родители по теми, които ги интересуват.Тази учебна година детската градина е одобрена да участва по Проект BG05SFPR001-1.003-0001 „Силен старт“, финансиран от Програма „Образование“ 2021-2027, съфинансирана от Европейския съюз чрез Европейския социален фонд плюс (ЕСФ+). Реализираме Дейност 2.1-Интензивна работа с родителите на ниво детска градина.

3. Оперативна цел: Укрепване на връзките между детската градина и всички образователни, културни и обществени институции.Трайни партньорски отношения с ОУ“Климент Охридски“ , всички общински детски градина.

4. Оперативна цел: Организиране на различни празници с цел представяне пред обществеността и родителите. Поддържане имиджа на институцията. Привличане и задържане на деца и родители.

**V. ДЕЙНОСТИ НА ДЕТСКАТА ГРАДИНА ЗА РЕАЛИЗИРАНЕ НА МИСИЯТА И ДОСТИГАНЕ НА СТРАТЕГИЧЕСКИТЕ ЦЕЛИ**

|  |  |  |  |
| --- | --- | --- | --- |
| Стратегическа цел | Дейност | Резултат | Финансиране |
| 1.Създаване на условия за качествено образование и мерки за неговото повишаване. | 1.Ефективен контрол на дейностите  2.Прозрачност в управлението  4. Изпълнение на решенията на педагогическия съвет. | 1.Подобряване на цялостната дейност на детската градина  2.Повишено качество и ефикасност на образователната дейност | Бюджет – детска градина |
| 2.Административна дейност и обслужване | 1.Състояние и водене на ЗУД съгласно изискванията  2.Квалификация на административните служители. | 1.Разработени и утвърдени вътрешни правила за документооборот | Бюджет – детска градина |
| 3.Патриатично възпитание, формиране на национално самосъзнание и обощочовешки ценности на децата | 1.Утвърждаване на символи, ритуали и традиции. | 1. Утвърждаване на символи, ритуали и традиции. | Бюджет-детска градина  Участие в програми и проекти  Финансиране от родители |
| 4.Осигураване на условия за физическа активност и участие в спортни дейности | 1.Създаване и развитие на партньорство и сътрудничество със заинтересовани институции и организации, осъществяващи възпитателна работа в областта на здравето и спорта  2.Закупуване на спортни  уреди за игра на двора. | 1. Повишена двигателна активност, подобрена моториката. Усвоени спортни  знания, умения и отношения 2. 2. Подобрен психически комфорт и самочувствие на децата 3. 3. Проведени състезателни спортни дейности | Бюджет-детска градина  Участие в програми и проекти  Финансиране от родители |
| 5.Изграждане и поддържане на организационна култура чрез институционални политики в подкрепа на гражданското, здравното, екологичното и интеркултурното образование: | 1.Непрекъснато обновяване на учебно-методическите средства.  2.Възпитание в патриотизъм и национално самосъзнание.  3.Създаване на навици за здравословен начин на живот.  5.Създаване и спазване на пропускателен режим  6.Създаване на безопасна физическа среда, гарантираща живота и здравето на учениците | 1.Утвърдени отличителни символи на детската градина.  2.Утвърдени специфични за детската градина ритуали и традиции.  3.Реализирани вътрешни проекти и дейности с децата за здравословен начин на живот.  4.Разходки и игра на децата сред природата. | Бюджет – детска градина  Участие в проекти |
| 6.Предоставяне на равни възможности за обучение, изява и подкрепа за личностното развитие на децата; превенция на риск от ранно отпадане от системата на предучилищното образование,организация на приема и обхват на децата. | 1.Ефектевeн контрол на отсъствия на децата  2.Осигуряване на подкрепа за деца в риск  3.Обучение на учители за разпознаване на проявите и превенция на агресивното поведение  4.Осигуряване на обща подкрепа за деца с обучителни затруднения  5.Осигуряване на допълнителна подкрепа за деца със СОП  6.Подкрепа за деца с изявени дарби  7.Създаване на партньорство с външни организации – Дирекция „Социално подпомагане”, община, настоятелство и др. | 1.Осигурена пълняемост на групите  2.Наличие на ресурсен кабинет, кабинет на логопед, психолог  3.Участие на деца в културни прояви, осигурено от детската градина  4Награди и отличия на деца от конкурси и състезания извън детската градина. | Бюджет-детска градина  Участие в програми и проекти |
| 7.Квалификационна дейност | 1.Ефективно изразходване на средствата за квалификация  2.Квалификация на учителите за работа с интерактивна техника и образователен софтуер, и генериране на електронни ресурси  3.Обучение на педагогическите специалисти за действие при криза и оказване на долекарска помощ | 1.Осигурени по 16 академични часа годишно вътрешноинституционална квалификация за педагогическите специалисти  2.Обучение на работната група по самооценяването  3.Обучени педагогически специалисти с присъдени квалификационни кредити през периода на самооценяване | Бюджет-детска градина |
| 8.Взаимодействия с родители, институции и структури, работещи в областта на образованието. | 1.Форми на взаимодействие и обратна връзка с родителите, които се прилагат в детската градина2.Взаимодействие с културни и държавни институции. | 1.Създадена информационна среда за родителите  2. Общуване на учителите с родителите за информиране за индивидуалния напредък на децата | Бюджет-детска градина |
| 9.Материално-техническа база | 1.Съответствие на образователното пространство в детска градина „Кокиче“ с актуалните нормативни изисквания за здравословна среда, безопасност и обучение | 1.Среда, гарантираща живота и здравето на децата | Бюджет-детска градина  Участие в програми и проекти |

Изготвил:Нина Транкова